All Black-blits, bielieslot gaan Stormers toets | Netwerk24
Waisake Naholo/Foto: Getty Images
Naholo is verlede week aan die span onttrek vir die wedstryd teen die Leeus omdat daar nog kommer oor sy kondisionering was, nadat hy vir ’n rukkie met ’n kniebesering buite aksie was.
“Waisake het dié week baie goed in oefeninge gevaar. Hy was verlede week reeds amper reg, maar ons het nog aan sy kondisionering gewerk. Hy lyk nou baie goed,” het Aaron Mauger, die Highlanders se afrigter, aan stuff.co.nz gesê.
As teenvoeter vir die Stormers se agttal het Mauger ook die yslike slot Pari Pari Parkinson in sy beginspan gekies.
“Ons voel sy fisieke teenwoordigheid sal ons in staat stel om op gelyke voet met die Stormers se pak te kan meeding,” sê Mauger.
Parkinson is 2,04 m lank en weeg 119 kg. Die Stormers se Bok-yster Eben Etzebeth is ook 2,04 m lank en weeg net ’n knertsie meer (121 kg).
* Highlanders: Matt Faddes, Waisake Naholo, Rob Thompson, Sio Tomkinson, Jordan Hyland, Josh Ioane, Aaron Smith, Elliot Dixon, Luke Whitelock (k), James Lentjes, Tom Franklin, Pari Pari Parkinson, Tyrel Lomax, Liam Coltman en Daniel Lienert-Brown. PLAASVERVANGERS: Ash Dixon, Ayden Johnstone, Siate Tokolahi, Josh Dickson, Shannon Frizell, Kayne Hammington, Marty Banks en Thomas Umaga-Jensen. – Sportredaksie
* Oorspronklike berig.
Pari Pari Parkinson/Foto: Getty Images
Meer oor: Highlanders | Stormers | Superrugby | Rugby